Pemzektez goude an distro-skol e wel Liza sklaeroc'h en he labour. Met n'eo ket echu c'hoazh na tost. Dav eo merañ mat ar vugale evit ma vefe graet tout ar pezh a zo bet raktreset emezi c'hoazh, dalc'het ma vez gant he labour-prientiñ bemdez. Hag hi da santout gwelloc'h bremañ pegen pounner eo lakaat e pleustr ur mont en-dro, boazioù, doareoù d'ober. Pa yelo plaen an traoù en-dro e c'hello-hi klask efedusaat he doareoù. Tamm-ha-tamm e vez graet e vragoù da Yann.